Приложение 1

**ТЕХНИЧЕСКА СПЕЦИФИКАЦИЯ**

1. **Предмет на договора** е извършването на услуги и дейности за безопасна работа на височина във всички сфери от дейността на „Софийска вода“ АД.
2. Наблюдението на работните процеси и обекти на Възложителя ще се извършва по локации на територията на Столична община.
3. **Основни дейности, предмет на договора:**
   1. Дейностите за обезопасяване на достъп и евакуация на височина и в ограничени пространства са описани в Ценовата таблица от раздел Б: Цени и данни от договора.
   2. Дейностите, предмет на договора, включват доставка на елементи, изграждане и монтаж на осигурителна линия.
   3. Дейностите, предмет на договора, се извършват след конкретно писмено възлагане по имейл и се приемат с приемо-предавателни протоколи.
   4. При възникнала необходимост, Възложителят си запазва правото да възлага допълнителни сходни дейности, различни от описаните в Ценовата таблица. Стойността на тези дейности е до 15% (петнадесет процента) от стойността на Договора.
   5. В случаите по горната точка, Изпълнителят предоставя калкулация с информация за цената на съответната дейност. Калкулацията с информацията за цените се прилага единствено след одобрение от Контролиращия служител по договора от страна на Възложителя.
4. **Изисквания към изпълнението на дейностите, предмет на договора**
   1. Изпълнителят извършва монтаж на осигурителното оборудване в съответствие с инструкцията на производителя и стандарт EN 795 или еквивалент.
   2. Изпълнителят извършва дейностите, предмет на договора, при спазване на правилата за безопасна работа на височина и работа в ограничени пространства, съгласно изискванията на Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи и Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване.
5. Монтираното осигурително оборудване трябва да бъде придружено със следните документи:
   1. Инструкция за експлоатация на български език;
   2. ЕС Декларации за съответствие с БДС EN 795:2012, тип А (оригинал и екземпляр на български език) или еквивалент, съгласно чл. 7 от Наредба за съществените изисквания и оценяване съответствието на личните предпазни средства за планката;
   3. Протокол за проведено изпитване след монтажа;
   4. Приемо-предавателен протокол.
6. **Срокове за изпълнение на дейностите, предмет на договора**
   1. Срокът за изпълнение на дейностите, включително доставка на елементи, изграждане и монтаж на осигурителна линия, е съгласно предложението на Изпълнителя в Таблица „Срокове“, но не по-дълъг от 40 работни дни, за всяка възложена дейност, считано от датата на писмено възлагане по електронна поща.
   2. При неблагоприятни атмосферни условия или форсмажорни обстоятелства, срокът за изпълнение на дейностите се съгласува писмено с контролиращия служител на Възложителя.
7. **Обекти на Възложителя, на които ще бъдат изпълнявани дейностите, предмет на договора:**

7.1.Водопроводни съоръжения по пътя на питейната вода – разпределителни камери; шахти; пречиствателни станции за питейни води; изравнителни резервоари по водопроводната мрежа и др.;

7.2.Канализационни и съоръжения по пътя на отпадъчната вода, включително при възникнала необходимост - СПСОВ Кубратово и др.

7.3. Други обекти и съоръжения на Възложителя на територията на Концесионната област, в която оперира, за които е възникнала необходимост.

1. **Таблица Срокове**

|  |  |
| --- | --- |
| **Дейност** | **Срок за изпълнение на дейността (работни дни)** |
| Анализ и ревизия на вътрешните изисквания за безопасна работа в ограничени пространства, вкл. оценка на практиките към момента - организиране на семинар в рамките на един работен ден |  |
| Оглед на конкретен обект |  |
| Анализ на риска за достъп и евакуация на посетен обект с предложение на план за евакуация и, при необходимост, предложение/оферта за изпълнение на дейности по обезопасяване |  |
| Монтаж на стационарна осигурителна линия |  |
| Монтаж на самонавиваща се осигурителна линия |  |
| Демонстрация-обучение за използване на монтираните обезопасителни линии - 6 учебни часа на група до 8 човека |  |
| Тестване на съществуващи анкерни точки според изискванията на БДС EN 795:2012 или еквивалент |  |